Diari Oficial de la Generalitat Valenciana


Sumari del DOGV 5423, del 08-01-2007 (2007/75)

Informació pública de l'alternativa tècnica del programa d'actuació integrada de la unitat d'execució UE 2, del PGOU del municipi de Gaianes (Alacant).
-------------------------------------------------------------------------------------------------------------------------------------------------------

### Dades del document

Número de DOGV
:   5423

Data del DOGV
:   08-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/75


Data del document
:   26-12-2006

Organisme emissor
:   Ingenieria y Construcciones S& B, SL

Tipus de document
:   Informació Pública

Descriptors 

:   * Gaianes
    * administració local
    * pla d'urbanisme

La mercantil Ingeniería y Construcciones S&B, SL, amb CIF  
M85697982, domicili social a Muro de Alcoy, avinguda d'Alcoi,  
número 4, ha protocol·litzat els documents de l'alternativa tècnica  
del programa a la Notaria de Maria Laura Muñoz Alonso, a Muro de  
Alcoy, amb domicili a l'avinguda de Gandia, 65. Així mateix, consta  
un exemplar de la documentació depositat a l'Ajuntament de Gaianes,  
siti a la plaça Major, número 1, perquè puga ser consultat en horari  
administratiu.  
Els documents integrants de l'alternativa tècnica protocol·litzats i  
sotmesos a informació pública són: document d'alternativa tècnica i  
projecte d'urbanització.  
El Ple de l'Ajuntament de Gaianes de data 12 d'abril de 2006 va  
aprovar les bases generals reguladores dels procediments de programes  
d'actuació integrada mitjançant la gestió indirecta, publicades en  
el Butlletí Oficial de la Província de data 18 d'agost de 2006.  
Les bases particulars que regiran en el concurs per a la selecció  
d'agent urbanitzador per gestió indirecta de la unitat d'execució UE  
2, del Pla General d'Ordenació Urbana al municipi, han sigut aprovades  
per l'Acord plenari de data 30 de juny de 2006 i publicades en el  
Diari Oficial de la Generalitat número 5.379, de data 2 de novembre  
de 2006.  
Ha sigut emés l'anunci de concurs al Diario Oficial de la Unión  
Europea (DOCE) el dia 28 de setembre de 2006, en compliment del  
que disposa l'article 132.2 de la Llei 16/2005, de 30 de desembre, de  
la Generalitat, Urbanística Valenciana.  
D'acord amb el que estableix l'article 134 de la Llei 16/2005,  
Urbanística Valenciana, se sotmet a informació pública l'alternativa  
tècnica esmentada, durant el termini d'un mes, comptador des de la  
data de publicació del present anunci en el Diari Oficial de la Generalitat,  
a l'efecte de la presentació d'al·legacions. Estes al·legacions  
podran presentar-se indistintament a la Notaria referida en horari de  
10.00 a 14.00 hores, o bé a l'Ajuntament de Gaianes en horari administratiu  
obert al públic.  
En virtut del que exigeix l'article 562 del Reglament Urbanístic,  
Decret 67/2006, de 12 de maig, durant el període d'informació pública  
hi estarà un tècnic de l'aspirant a urbanitzador a fi d'aclarir possibles  
dubtes, conceptes o altres qüestions de les persones interessades relatius  
al pla, projecte o programa, o en el telèfon següent 281 355 259,  
amb la petició prèvia de consulta.  
L'adjudicació del programa i l'aprovació definitiva consegüent  
s'efectuaran en el termini màxim de 60 dies naturals, comptador  
des de l'endemà de l'obertura de les proposicions. El silenci s'entendrà  
negatiu, tal com disposa la legislació aplicable a la matèria.  
En virtut de l'article 134.3 de la LUV, es podran presentar al·legacions  
indistintament a la Notaria referida, en horari de 10.00 a 14.00 hores,  
o bé a l'Ajuntament de Gaianes, en horari administratiu.  
I perquè tinga els efectes oportuns expedisc el present edicte.  
Muro de Alcoy, 26 de desembre de 2006.- L'apoderat: José Tomás  
Senabre González.